Simfonia e takave

Simfonia e takave është një poezi e krijuar nga Skënder Rusi.  Nqs jeni kureshtare lexojeni me poshtë : 

 Ai ishte një regjistrues i marre, 
 S'kish zemër ne gjoks, kish disqe 
 Jetonte brenda ne një kitare, 
 atje e desh dhe varrin kur te vdiste.  
 Ia dha vete atë forme, shtëpizës se tij, 
 se atje do te flinte me Bet'hovenin e madh 
 se atje do ishte dhe zoti Paganin, 
 dhe zoti Shubert, edhe zoti Moxart.  
 Kush tha se këta ishin te vdekur 
 ai fliste me ta, përshperiste 
 brenda asaj kitare, vetëm e shoqja 
 e urdhëruar ishte te mos fliste.  
 Ai behej xhind kur ajo lante pjatat 
 kur kërcitja e tyre i futej neper disqe 
 ai i ulërinte kur ja dëgjonte takat, 
 apo kur padashur ajo, teshtinte.  
 Derisa erdhi një dite, dhe vdekja 
 zgjati dorën brenda asaj kitare, 
 dhe ia mori zhurmetarën e vogël, 
 duke mos i bere zhurme fare.  
 Tani ai ve veshin jo për te dëgjuar tinguj 
 po për te dëgjuar zhurmën e pjatave 
 Bet'hoveni ?  E ç'është tani Bet'hoveni 
 para simfonisë se ëmbël te takave.

Kategoria:Letërsi shqipe